Qatar amiri mamlakat tashqi ishlar vazirligiga yangi rahbar tayinladi. Bu haqda mahalliy nashrlar ma’lumotiga asoslanib, Reyter agentligi xabar tarqatgan. Ma’lum qilinishicha, endilikda shayx Muhammad bin Abdulrahmon al-Toni Qatarning yangi TIV rahbari hisoblanadi. U Xolid al-Attiyaning o‘rnini egallagan. Al-Attiya esa mamlakat mudofaa vaziriga aylangan. Qatarning Moliya va Energetika vazirliklariga bu o‘zgarishlar ta’sir ko‘rsatmagan.